Návrh

na odvolanie a  vymenovanie  zástupcov štátu v Rade hospodárskeho a sociálneho partnerstva Slovenskej republiky

V zmysle čl. 4, bod 2 Štatútu Rady hospodárskeho a sociálneho partnerstva SR zástupcami štátu sú zástupcovia vymenovaní vládou na návrh podpredsedu vlády SR a ministra hospodárstva SR. 
Na základe zmien, ktoré boli uskutočnené na postoch štátnych tajomníkov v rezortoch Ministerstva zdravotníctva SR a Ministerstva dopravy, pôšt a telekomunikácií SR predkladám návrh na odvolanie a  vymenovanie  zástupcov štátu v Rade hospodárskeho a sociálneho partnerstva Slovenskej republiky.
V zmysle uznesenia vlády SR č. 322 zo dňa 27. 4. 2005, ktorým bol odvolaný z funkcie štátneho tajomníka Ministerstva dopravy, pôšt a telekomunikácií SR Mikuláš Kačaljak navrhujem jeho odvolanie zástupcu štátu v Rade hospodárskeho a sociálneho partnerstva SR.   
Za príslušný rezort navrhujem vymenovať Vladimíra Menicha, štátneho tajomníka Ministerstva dopravy, pôšt a telekomunikácií SR za zástupcu štátu v Rade hospodárskeho a sociálneho partnerstva SR. 
V zmysle uznesenia vlády SR č. 235 zo dňa 30. 3. 2005, ktorým bol odvolaný z funkcie štátneho tajomníka   Ministerstva zdravotníctva SR Ján Gajdoš navrhujem jeho odvolanie zástupcu štátu v Rade hospodárskeho a sociálneho partnerstva SR.
Za príslušný rezort navrhujem  vymenovať Petra Ottingera, štátneho tajomníka Ministerstva zdravotníctva SR za zástupcu štátu v Rade hospodárskeho a sociálneho partnerstva SR.